Izziņa par atzinumos sniegtajiem iebildumiem

|  |
| --- |
| par Ministru kabineta noteikumu projektu „Grozījumi Ministru kabineta 2005. gada 22. novembra noteikumos Nr. 895 „Jūrnieku sertificēšanas noteikumi”” (VSS-113) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2021. gada 12. aprīlis (elektroniskā saskaņošana) |
|  |  |
| Saskaņošanas dalībnieki: | Valsts kanceleja, Tieslietu ministrija, Finanšu ministrija, |
|  | Ārlietu ministrija, Latvijas Brīvo arodbiedrību savienība |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrija, Valsts kanceleja |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| **Tieslietu ministrija** | | | | | |
|  | 9. Papildināt 33. punktu aiz skaitļa un vārda “(1. pielikums)” ar vārdiem “uz pieciem gadiem no kompetences novērtēšanas dienas”.  10. Izteikt 35. punkta otro teikumu šādā redakcijā:  “Prasmju sertifikātu izsniedz uz pieciem gadiem no kompetences novērtēšanas dienas”.  11. Izteikt 37. punkta otro teikumu šādā redakcijā:  “Nacionālo kompetences sertifikātu izsniedz uz pieciem gadiem no kompetences novērtēšanas dienas.” | **26.02.2021. atzinums**  Norādām, ka projekta 9. punkts ir pretrunā noteikumu 33. punkta pēdējam teikumam. Attiecīgi lūdzam precizēt vai svītrot projekta 9. punktu. Līdzīgi lūdzam precizēt vai svītrot arī projekta 10 un 11. punktu. | | **Panākta vienošanās elektroniskās saskaņošanas laikā**  Kuģa kapteinim un virsniekam, kurš izpildījis kvalifikācijas prasības, tiek izsniegts kompetences sertifikāts un papildus tiek izsniegts atsevišķs kompetences sertifikāta apstiprinājums. Kompetences sertifikātu izsniedz uz pieciem gadiem no kompetences novērtēšanas dienas, turpretī apstiprinājuma derīguma termiņu ierobežo kvalifikācijai nepieciešamās prasmju apliecības un tankkuģu prasmju sertifikātu derīguma termiņš. | 9. Papildināt 33. punktu aiz skaitļa un vārda “(1. pielikums)” ar vārdiem “uz pieciem gadiem no kompetences novērtēšanas dienas”.  10. Izteikt 35. punkta otro teikumu šādā redakcijā:  “Prasmju sertifikātu izsniedz uz pieciem gadiem no kompetences novērtēšanas dienas”.  11. Izteikt 37. punkta otro teikumu šādā redakcijā:  “Nacionālo kompetences sertifikātu izsniedz uz pieciem gadiem no kompetences novērtēšanas dienas.” |
|  | 18. Papildināt 66.1.1. apakšpunktu aiz vārdiem “izglītības programma” ar vārdiem “vai ekvivalenta programma”. | **26.02.2021. atzinums**  Lūdzam precizēt projekta 18. punktu, norādot, konkrēti kas uzskatāmas par ekvivalentām programmām, lai projekta piemērošana praksē nebūtu problemātiska. | | **Panākta vienošanās elektroniskās saskaņošanas laikā**  Noteikumu projekta 18. punktā nav iespējams identificēt visus ekvivalento programmu nosaukumus. Programmas var būt dažādas, un visus dzīves gadījumus nav iespējams noteikumu tekstā paredzēt. Tās ir gan dažādu līmeņu, gan ar dažādām piešķiramajām kvalifikācijām, gan apgūtas dažādos laikos. Ja kandidāts apguvis ekvivalentu programmu, tad Latvijas Jūrnieku reģistrs izvērtē katru gadījumu individuāli, vai pabeigtā programma atbilst *STCW* konvencijas attiecīgajam standartam. Vēršam uzmanību, ka noteikumu 62.1.1., 128.1., 129.1, 130.1., 131.1., 132.1., 133.1.., 136.1., 137.1., 138.1., 139.1., 140.1., 144.1., 175.1., 176.1., 177.1., 179.1., 179.1 1., 180.1., 181.1., 182.1. apakšpunkti, 237. punkts arī ietver identisku vārdu savienojumu. | 18. Papildināt 66.1.1. apakšpunktu aiz vārdiem “izglītības programma” ar vārdiem “vai ekvivalenta programma”. |
|  | 41. Aizstāt 90. un 91. punktā vārdus “Pamatkurss drošībā” ar vārdiem “Drošības pamatkurss”. | **26.02.2021. atzinums**  Norādām, ka projekta 41.punkts ir bez juridiskās slodzes. Attiecīgi lūdzam to svītrot. | | **Panākta vienošanās elektroniskās saskaņošanas laikā**  Noteikumu 13.2. apakšnodaļas nosaukums ir “Drošības pamatkurss”, kā arī noteikumu 90. punktā tiek atrunāts, ka turpmāk noteikumos tiek lietots vārdu savienojums “drošības pamatkurss”. Noteikumu 90. un 91. punktā ir vārdu savienojums “Pamatkurss drošībā”, kas ar grozījumu projektu tiks aizstāts ar vārdu savienojumu “Drošības pamatkurss”, nodrošinot visā noteikumu tekstā vienotu terminoloģiju. | 41. Aizstāt 90. un 91. punktā vārdus “Pamatkurss drošībā” ar vārdiem “Drošības pamatkurss”. |
|  |  | **26.02.2021. atzinums**  Daudzviet projektā norādītas atsauces uz Starptautiskās konvenciju par jūrnieku sagatavošanas, sertificēšanas un sardzes pildīšanas standartiem (turpmāk – STCW konvencija).  Pirmkārt, par cik nevaram pārliecināties par visu atsaucēs norādīto dokumentu pieejamību latviešu valodā, lūdzam projekta anotācijā skaidrot minēto dokumentu pieejamību latviešu valodā. Uzsveram, ka no Latvijas Republikas Satversmes 4. un 90. panta izriet, ka nacionālajam regulējumam jābūt publiskam un latviešu valodā. Ja minēto skaidrojumu, nav iespējams sniegt, lūdzam attiecīgi precizēt projektu.  Otrkārt, daudzviet projektā ietvertas atsauces uz STCW konvenciju kopumā, piemēram, projekta 26. punktā. Vēršam uzmanību, ka projekta piemērotājam praksē var rasties problēmas ar šo normu piemērošanu, jo nav skaidrs, kuras STCW konvencijas normas jāpiemēro. Attiecīgi, iespējams, lūdzam precizēt projektu, atsaucēs norādot konkrētas STCW konvencijas normas.  Visbeidzot, saistībā ar minētajām atsaucēm lūdzam aizpildīt projekta anotācijas V sadaļas 2. punktu un 2. tabulu atbilstoši instrukcijas 57. un 58. punktam. | | **Panākta vienošanās elektroniskās saskaņošanas laikā**  Precizēta anotācija, sniedzot informāciju par dokumentu pieejamību latviešu valodā. STCW kodeksa grozījumu tulkojums pieejams, piemēram, <https://www.vestnesis.lv/op/2020/20.2>  Ar noteikumu projektu, piemēram, projekta 26. punktā un daudzviet citur projektā, tiek noteikti precīzi termiņi kvalifikācijas dokumentu derīguma termiņa aprēķināšanai. Atsauces uz *STCW* konvenciju netiek mainītas, bet saglabāts jau spēkā esošais regulējums.  Ņemot vērā iepriekš minēto, attiecībā uz atsaucēm, kas noteikumu tekstā tiek lietotas jau šobrīd, anotācijas V sadaļas 2. tabula ir aizpildīta tad, kad noteikumos tika ieviestas šīs atsauces. Ar noteikumu projektu paredzēts noteikumu tekstā nostiprināt jau šobrīd esošā kvalifikācijas dokumentu derīguma termiņa aprēķināšanas kārtību. | Precizēts Anotācijas I sadaļas 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
|  | 6. Izteikt 11. punktu šādā redakcijā: “11. Latvijas Jūrnieku reģistrs pirms jūrnieka kvalifikācijas sertifikāta izsniegšanas pārbauda iesniegto jūrnieka dokumentu autentiskumu un derīgumu, izmantojot datu bāzi, kā arī pieprasot informāciju dokumentu izdevējiestādēm un citu valstu kompetentajām iestādēm. Atbilstoši *STCW* konvencijas I/2 noteikuma 15.punktam un *STCW-F* konvencijas I/6 noteikuma 2. punktam Latvijas Jūrnieku reģistrs pēc pieprasījuma informē Latvijas Republikas un ārvalstu kompetentās iestādes un komersantus, kas sniedz darbiekārtošanas pakalpojumus kuģa apkalpes komplektēšanā, par jūrnieka kvalifikācijas sertifikāta autentiskumu.” | **26.02.2021. atzinums**  Projekta 6. punktā izteiktais noteikumu 11. punkts šķiet identisks jau spēkā esošajam noteikumu regulējumam. Attiecīgi lūdzam skaidrot projekta 6. punkta nepieciešamību vai svītrot to. Vienlaikus lūdzam norādīt termiņu Latvijas Jūrnieku reģistra pienākumu izpildei, tādējādi nodrošinot skaidru un nepārprotamu tiesību normu. Līdzīgi lūdzam precizēt arī projekta 12., 31., 32., 38., 39. punktu un līdzīgas projekta vienības citviet projektā. | | **Panākta vienošanās elektroniskās saskaņošanas laikā**  Ņemot vērā, ka daži dokumentu oriģināli tiek uzrādīti, nevis iesniegti, tiek svītrots vārdu savienojums “iesniegtie dokumenti”.  Jūrnieku dokumenta pārbaudes termiņi ir noteikti noteikumu 100. punktā: “Latvijas Jūrnieku reģistrs septiņu dienu laikā pārbauda iesniegto dokumentu autentiskumu un derīgumu un norīko pretendentu uz kompetences pārbaudi vērtēšanas komisijā. Ja iesniegtie dokumenti ir izdoti ārvalstī, dokumentus pārbauda Administratīvā procesa likumā noteiktajā termiņā”, kā arī 101. punktā: “Ja tiek konstatēts, ka pretendenta iesniegtajiem dokumentiem ir nepieciešama papildu pārbaude, pārbaudes termiņu Latvijas Jūrnieku reģistrs ir tiesīgs pagarināt līdz 30 dienām, par to informējot pretendentu”.  Kvalifikācijas sertifikātu izsniegšanas termiņi ir atkarīgi no vēlamā pakalpojuma steidzamības. Ministru kabineta 2017. gada 24. oktobra noteikumu Nr. 634 “Valsts akciju sabiedrības “Latvijas Jūras administrācija” maksas pakalpojumu cenrādis” 7. punkts nosaka iepriekš minētos termiņus: “Šo noteikumu pielikuma 11.1. un 11.2. apakšpunktā minētos pakalpojumus sniedz 10 darbdienu laikā no dienas, kad izpildītas prasības, kas noteiktas normatīvajos aktos par jūrnieku sertificēšanu, lai saņemtu kvalifikācijas sertifikātu. Ja pakalpojums pēc tā saņēmēja pieprasījuma sniegts divu darbdienu laikā (steidzamības kārtībā), pakalpojuma cenai piemēro koeficientu 2.”  Attiecībā uz Latvijas Jūrnieku reģistra pienākumu katru gadu sniegt informāciju Eiropas Komisijai, no Direktīvas 2019/1159 teksta neizriet konkrēts termiņš informācijas sniegšanai. Projekta tekstā ir ietverts, ka Latvijas Jūrnieku reģistrs katru gadu sniedz informāciju. Šobrīd Latvijas Jūrnieku reģistra pārziņā nav informācijas, ka tiks noteikts konkrēts datums, līdz kuram iepriekš minētā informācija ir jāiesniedz, bet, gadījumā, ja tas tiks noteikts, Latvijas Jūrnieku reģistrs sniegs informāciju noteiktajā laika posmā. | 6. Aizstāt 11. punktā vārdu “iesniegto” ar vārdu “jūrnieka”. |
|  | 4. Papildināt 9. punktu pirms vārdiem “sertificēšanas datu bāzi” ar vārdiem “Latvijas Jūrnieku”. | **26.02.2021. atzinums**  Norādām, ka projekta 4. punktā ietvertie grozījumi ir bez juridiskās slodzes. Attiecīgi lūdzam svītrot projekta 4. punktu vai skaidrot tā nepieciešamību. | | **Ņemts vērā, sniedzot skaidrojumu par grozījuma nepieciešamību**  Projekta 4. punkts nodrošinās vienotu terminoloģiju Jūrnieku sertificēšanas noteikumos. Noteikumu 29., 98., 107., 153., 160., 197. punktā tiek lietots vārdu savienojums “Latvijas Jūrnieku reģistra sertificēšanas datu bāzē”. Ņemot vērā, ka noteikumu 9. punkts atrunā, ka turpmāk noteikumos tiek lietots vārdu savienojums “datu bāze”, ar projektu tiek precizēts datu bāzes pilnais nosaukums visā noteikumu tekstā. | 4. Papildināt 9. punktu pirms vārdiem “sertificēšanas datu bāzi” ar vārdiem “Latvijas Jūrnieku”. |
|  | 67. Papildināt noteikumus ar 219.1 punktu šādā redakcijā:  “219.1 Latvijas Jūrnieku reģistrs ir tiesīgs neatzīt jūras cenzu un anulēt datu bāzes ierakstus, ja tas ir iegūts prettiesiskas rīcības rezultātā, strādājot ar nederīgu kvalifikācijas sertifikātu vai ar kvalifikācijas sertifikātu, kura darbība bija apturēta, kā arī gadījumā, ja kvalifikācijas sertifikāts satur viltojuma pazīmes, labojumus vai nesankcionētus ierakstus.” | **26.02.2021. atzinums**  Projekta 67. punktā norādīts, ka “Latvijas Jūrnieku reģistrs ir tiesīgs neatzīt jūras cenzu un anulēt datu bāzes ierakstus, ja tas ir iegūts prettiesiskas rīcības rezultātā, strādājot ar nederīgu kvalifikācijas sertifikātu vai ar kvalifikācijas sertifikātu, kura darbība bija apturēta, kā arī gadījumā, ja kvalifikācijas sertifikāts satur viltojuma pazīmes, labojumus vai nesankcionētus ierakstus”. Uzskatām, ka šajā gadījumā tām būtu jābūt imperatīvām, nevis izvelēs tiesībām pārkāpuma smaguma dēļ. Attiecīgi lūdzam precizēt projekta 67. punktu vai skaidrot tā piemērošanu praksē. | | **Ņemts vērā, izvērtējot un sniedzot skaidrojumu par normas piemērošanu praksē**  Ja tiesību norma būs imperatīva, tā nedos Latvijas Jūrnieku reģistram tiesības atkāpties no uzliktā pienākuma jūras cenzu neatzīt un anulēt.  Var būt gadījums, kad jūrnieks ir strādājis uz attiecīgā kuģa, bet citā amatā vai, ja kvalifikācijas sertifikātam būs beidzies termiņš īsu laiku pirms norakstīšanās no kuģa, un būtu nesamērīgi, bez iespējas izvērtēt attiecīgo gadījumu, pieņemt lēmumu par visa cenza neatzīšanu un anulēšanu. Ja pārkāpums ir bijis, tad Jūrnieku reģistrs pieņem lēmumu anulēt ierakstus par jūras cenzu, taču, ja pārkāpums konkrētajā gadījumā ir maznozīmīgs, Latvijas Jūrnieku reģistrs pieņem attiecīgu lēmumu, balstoties uz samērīguma principu un vadoties pēc leģitīmā mērķa. | 67. Papildināt noteikumus ar 219.1 punktu šādā redakcijā:  “219.1 Latvijas Jūrnieku reģistrs ir tiesīgs neatzīt jūras cenzu un anulēt datu bāzes ierakstus, ja tas ir iegūts prettiesiskas rīcības rezultātā, strādājot ar nederīgu kvalifikācijas sertifikātu vai ar kvalifikācijas sertifikātu, kura darbība bija apturēta, kā arī gadījumā, ja kvalifikācijas sertifikāts satur viltojuma pazīmes, labojumus vai nesankcionētus ierakstus.” |
|  |  | **26.02.2021. atzinums**  Vēršam uzmanību, ka nespējam identificēt projekta anotācijā izvērstu pamatojumu vairākām projekta normām, it sevišķi tām, kuras paredz svītrot noteiktas Ministru kabineta 2005. gada 22. novembra noteikumos Nr. 895 “Jūrnieku sertificēšanas noteikumi” (turpmāk – noteikumi) normas vai paredz redakcionālus precizējumus, piemēram, projekta 2., 7., 8., 16. un 38. punkts. Ievērojot minēto, lūdzam projekta anotācijā sniegt izvērstu pamatojumu attiecīgajām projekta normām atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” (turpmāk – instrukcija) 14. punktam. | | **Ņemts vērā**  Precizēta noteikumu projekta anotācija. | Precizēts Anotācijas I sadaļas 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
|  | 5. Papildināt noteikumus ar 10.1punktu šādā redakcijā:  “10.1 Šo noteikumu 10. punktā minētos dokumentus glabā atbilstoši Latvijas Jūrnieku reģistra lietu nomenklatūrai.” | **26.02.2021. atzinums**  Projekta 5. punktā izteiktajā noteikumu 10.1 punktā norādīts, ka “šo noteikumu 10. punktā minētos dokumentus glabā atbilstoši Latvijas Jūrnieku reģistra lietu nomenklatūrai”. Lūdzam norādīt precīzas normatīvos aktus un to vienības vai attiecīgo normatīvo aktu jomu, kur nomenklatūra reglamentēta atbilstoši Ministru kabineta gada 3. februāra noteikumu Nr. 108 “Normatīvo aktu projektu sagatavošanas noteikumi” 3.7. apakšnodaļai. | | **Ņemts vērā**  Arhīvu likuma 4. panta ceturtā daļa un 8. panta otrā daļa ietver Ministru kabinetam deleģējumu noteikt glabāšanas termiņus tiem personas darba vai dienesta gaitu apliecinošiem dokumentiem, kā arī izglītojamās personas, tai skaitā studējošā, lietā esošajiem dokumentiem, kuriem ir arhīviska vērtība. Saskaņā ar Izglītības likuma pirmā panta 12. punktu izglītojamais ir: “bērns, skolēns, audzēknis, students vai klausītājs, kas apgūst izglītības programmu izglītības iestādē vai pie privātpraksē strādājoša pedagoga”.  Jūrnieku profesionālās kvalifikācijas (sertificēšanas) dokumenti nav ietverti Arhīvu likuma dotajā deleģējumā, līdz ar to normatīvajos aktos nav tieši noteikts Jūrnieku profesionālās kvalifikācijas (sertificēšanas) dokumentu uzglabāšanas termiņš. Līdz ar to šis noteikumu projekts ietver atsauci uz Latvijas Jūrnieku reģistra lietu nomenklatūru, kas, pamatojoties uz Ministru kabineta 2012. gada 6. novembra noteikumu Nr. 748 “Dokumentu un arhīvu pārvaldības noteikumi” 33. punktu, ir saskaņota ar Latvijas Nacionālo Arhīvu un nosaka dokumentu glabāšanas termiņus. | 5. Papildināt noteikumus ar 10.1punktu šādā redakcijā:  “10.1 Šo noteikumu 10. punktā minētos dokumentus glabā atbilstoši Latvijas Jūrnieku reģistra lietu nomenklatūrai, kas saskaņota atbilstoši normatīvajiem aktiem dokumentu un arhīvu pārvaldības jomā.” |
|  | 13. Izteikt 43.4. apakšpunktu šādā redakcijā:  “43.4. jūras cenzs uz kuģiem ar 500 BT un lielākiem – 36 mēneši stūrmaņa amatā vai 24 mēneši stūrmaņa amatā, no kuriem 12 mēneši vecākā stūrmaņa amatā;”.  14. Izteikt 49.3. apakšpunktu šādā redakcijā:  “49.3. jūras cenzs – seši mēneši uz kuģiem jūrā, izpildot prakses programmu un dokumentējot to prakses grāmatā, vai trīs gadi klāja komandas sastāvā, pildot navigācijas sardzes pienākumus. Prakses laikā vismaz divus mēnešus pildīti navigācijas sardzes pienākumi kapteiņa vai sardzes stūrmaņa uzraudzībā.”  15. Izteikt 52.3. apakšpunktu šādā redakcijā:  “52.3. jūras cenzs – 12 mēneši kvalificēta matroža amatā uz kuģiem ar 500 BT un lielākiem, un saņemts kuģa kapteiņa pozitīvs vērtējums un rekomendācija bocmaņa kvalifikācijas sertifikāta saņemšanai;”.  17. Izteikt 62.2. apakšpunktu šādā redakcijā:  “62.2. jūras cenzs – vismaz četri mēneši uz refrižeratorkuģiem vai sašķidrinātās gāzes tankkuģiem, izpildot prakses programmu saldēšanas iekārtu mehāniķa uzraudzībā un dokumentējot to prakses grāmatā;”. | **26.02.2021. atzinums**  Lūdzam salāgot projekta 13., 14., 15. punkta un līdzīgu normu projektā stilistiku, izmantojot vienādu normas veidošanas stilu, jo pašreiz, lai arī normu saturs ir līdzīgs, tās veidotas atšķirīgi. | | **Ņemts vērā**  Normu veidošanas stils ir salāgots iespēju robežās, ņemot vērā normās ietverto atšķirīgo saturu. Projekta 13. punktā ietvertā norma veidota tādējādi, lai nepārprotami ir saprotams, ka kritērijs par kuģa tilpību ir attiecināms uz visiem normā paredzētajiem gadījumiem. | 13. Izteikt 43.4. apakšpunktu šādā redakcijā:  “43.4. jūras cenzs (uz kuģiem ar 500 BT un lielākiem) – 36 mēneši stūrmaņa amatā vai 24 mēneši stūrmaņa amatā, no kuriem 12 mēneši vecākā stūrmaņa amatā;”.    14. Izteikt 49.3. apakšpunktu šādā redakcijā:  “49.3. jūras cenzs – seši mēneši uz kuģiem jūrā, izpildot prakses programmu un dokumentējot to prakses grāmatā, vai trīs gadi klāja komandas sastāvā, pildot navigācijas sardzes pienākumus. Prakses laikā vismaz divus mēnešus pildīti navigācijas sardzes pienākumi kapteiņa vai sardzes stūrmaņa uzraudzībā.”  15. Izteikt 52.3. apakšpunktu šādā redakcijā:  “52.3. jūras cenzs – 12 mēneši kvalificēta matroža amatā uz kuģiem ar 500 BT un lielākiem, un saņemts kuģa kapteiņa pozitīvs vērtējums un rekomendācija bocmaņa kvalifikācijas sertifikāta saņemšanai;”.  17. Izteikt 62.2. apakšpunktu šādā redakcijā:  “62.2. jūras cenzs – vismaz četri mēneši uz refrižeratorkuģiem vai sašķidrinātās gāzes tankkuģiem, izpildot prakses programmu saldēšanas iekārtu mehāniķa uzraudzībā un dokumentējot to prakses grāmatā;”. |
|  | 21. Izteikt 73.2 punktu šādā redakcijā:  “73.2 Jūrniecības izglītības iestādes vai mācību centra dokumentārs apliecinājums, kas izsniegts saskaņā ar šo noteikumu 82.1, 83.3., 83.1 3, 83.2 3., 86.6, 86.14 punktu, nav derīgs darbam uz kuģiem jūrā.” | **26.02.2021. atzinums**  Vēršam uzmanību, ka projekta 21. punkts nav saprotams. Proti, minētajā projekta vienībā norādītas atsauces uz projekta vienībām, kas regulē jūrnieku sertifikācijas nosacījumus, nevis kritērijus apliecinājuma derīguma neesamībai. Attiecīgi lūdzam precizēt vai svītrot projekta 21. punktu. | | **Ņemts vērā**  Skatīt projekta 21. punktu un Anotāciju. | 21. Izteikt 73.2 punktu šādā redakcijā:  “73.2 Jūrniecības izglītības iestādes vai mācību centra dokumentārs apliecinājums, kas izsniegts saskaņā ar šo noteikumu 82.1, 83.3., 83.1 3., 83.2 3., 86.6, 86.14 punktu, ir derīgs kuģa personāla sertificēšanai atbilstoši šo noteikumu C daļai, bet tas nav derīgs darbam uz kuģiem jūrā.”  Precizēts Anotācijas I sadaļas 2. punkts “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. |
|  | 59. Papildināt noteikumus ar 168.1 un 168.2 punktu šādā redakcijā:  “168.1 Iekšējo ūdeņu kuģu ierindas personāls, kam kvalifikācijas sertifikāts izsniegts atbilstoši Eiropas Parlamenta un Padomes 2017. gada 12. decembra Direktīvas 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (turpmāk – Direktīva 2017/2397) prasībām, ir tiesīgs strādāt iekšējos ūdeņos uz Latvijas Republikas karoga kuģiem.  168.2 Darba uzskaites grāmatiņa, kas atbilst Direktīvas 2017/2397 prasībām, ir derīga darbam uz Latvijas Republikas karoga kuģiem iekšējos ūdeņos.”  65. Aizstāt 200. punktā vārdus “Eiropas Savienības dalībvalstīs” ar vārdiem “ārvalstī atbilstoši Direktīvas 2017/2397 prasībām, kā arī Eiropas Savienības dalībvalstī”.  66. Papildināt 31. nodaļu ar 205.1 punktu šādā redakcijā:  “205.1 Latvijas Jūrnieku reģistrs pieprasa kvalifikācijas sertifikāta izdevējiestādei apturēt uz Direktīvas 2017/2397 pamata izsniegta kvalifikācijas sertifikāta darbību, ja tas neatbilst Direktīvas 2017/2397 nosacījumiem vai tā īpašnieks rada apstākļus, kas apdraud sabiedrisko kārtību vai drošību. Latvijas Jūrnieku reģistrs par to informē Satiksmes ministriju, un Satiksmes ministrija informē Eiropas Komisiju.” | **26.02.2021. atzinums**  Projekta 59., 65. un 66. punktā noradīta atsauce uz Eiropas Parlamenta un Padomes 2017. gada 12. decembra Direktīvu 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (turpmāk - Direktīva). Vēršam uzmanību, ka atbilstoši Līguma par Eiropas savienības darbību 288. pantam direktīvas nav tieši piemērojams tiesību akts un direktīvas saistošu spēku attiecībā pret privātpersonām iegūst tikai ar to satura ietveršanu nacionālajā regulējumā, sasniedzot direktīvas mērķi (rezultātu). Ievērojot minēto, lūdzam projektā svītrot minētās atsauces un attiecīgi pārņemt Direktīvas normas projekta tekstā. | | **Ņemts vērā**  Skatīt projekta 59., 65., 66. punktu. | 59. Papildināt noteikumus ar 168.1 un 168.2 punktu šādā redakcijā:  “168.1 Iekšējo ūdeņu kuģu ierindas personāls, kam kvalifikācijas sertifikāts izsniegts atbilstoši Eiropas Komisijas 2020. gada 14. janvāra Īstenošanas regulas (ES) Nr. 2020/182 attiecībā uz paraugiem iekšzemes kuģošanas profesionālo kvalifikāciju jomā (turpmāk – regula Nr. 2020/182) prasībām vai atbilstoši prasībām, kas noteiktas Eiropas Savienības tiesību aktos par profesionālās kvalifikācijas atzīšanu kuģošanai pa iekšzemes ūdensceļiem, ir tiesīgs strādāt iekšējos ūdeņos uz Latvijas Republikas karoga kuģiem.  168.2 Darba uzskaites grāmatiņa, kas atbilst regulas Nr. 2020/182 prasībām vai tā ir izsniegta atbilstoši Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem, ir derīga darbam uz Latvijas Republikas karoga kuģiem iekšējos ūdeņos.”  65. Aizstāt 200. punktā vārdus “Eiropas Savienības dalībvalstīs” ar vārdiem “ārvalstī atbilstoši Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem, kā arī Eiropas Savienības dalībvalstī”.  66. Papildināt 31. nodaļu ar 205.1 punktu šādā redakcijā:  “205.1 Latvijas Jūrnieku reģistrs pieprasa kvalifikācijas sertifikāta izdevējiestādei apturēt atbilstoši regulas Nr. 2020/182 prasībām vai Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem izsniegta kvalifikācijas sertifikāta darbību, ja konstatē neatbilstību Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem vai tā īpašnieks rada apstākļus, kas apdraud sabiedrisko kārtību vai drošību. Latvijas Jūrnieku reģistrs par to informē Satiksmes ministriju, un Satiksmes ministrija informē Eiropas Komisiju.” |
|  |  | **Valsts kanceleja** | |  |  |
|  |  | **26.02.2021. atzinums**  Aicinām precizēt anotācijas II. sadaļas 1. punktu, papildinot to ar visām mērķa grupām, kuras projekts ietekmē vai varētu ietekmēt. Izskatot projektu, var secināt, ka tas kā minimums attiecas vēl uz VSIA “Latvijas Jūras administrācija”. | | **Ņemts vērā**  Skatīt anotācijas II. sadaļas 1. punktu. |  |
|  |  | **26.02.2021. atzinums**  Ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 22.2. apakšpunktā, 24., 25. un 25.1 punktos noteikto, lūdzam atkārtoti izvērtēt un attiecīgi precizēt anotācijas II. sadaļas 2.,3. un 4. punktā iekļautos secinājumus par projekta ietekmi uz administratīvo slogu, administratīvajām un atbilstības izmaksām.  Pašlaik anotācijā ir atzīmēts, ka projekts neietekmē administratīvo slogu, neveido administratīvās vai atbilstības izmaksas, taču izskatot projektā paredzēto izmaiņu sarakstu, var secināt, ka vairākām mērķa grupām tiek paredzētas izmaiņas viņu darbībās vai pienākumos, jaunas atbilstības prasības, kas palielina to darbību apjomu, tādējādi ietekmējot administratīvo slogu, piemēram:   * vairāki pienākumi Latvijas Jūrnieku reģistram (ziņošana Eiropas Komisijai, pieprasīšana izdevējiestādei apturēt kvalifikācijas sertifikātu, Satiksmes ministrijas informēšana), * prasība pretendentam uz bocmaņa vai sūkņu mašīnista kvalifikācijas iegūšanai turpmāk saņemt ne tikai kuģa kapteiņa pozitīvu vērtējumu, bet arī kuģa kapteiņa rekomendāciju kvalifikācijas saņemšanai (kā arī prasība kuģa kapteinim šādu rekomendāciju sagatavot), * jauns pienākums jūrniecības profesionālās izglītības iestādēm izvērtēt pretendenta darbnīcu prakses vietas un īstenošanas laika atbilstību un izsniegt pretendentam dokumentāru apliecinājumu – izziņu, par darbnīcu prakses īstenošanas ilgumu dienās. | | **Ņemts vērā**  Skatīt anotācijas II. sadaļas 2. un 3. punktu. |  |
| Atbildīgā amatpersona | | |  |
|  | | | (paraksts\*) |

Laima Rituma

Satiksmes ministrijas

Jūrlietu departamenta direktore

67028198, [laima.rituma@sam.gov.lv](mailto:laima.rituma@sam.gov.lv)

Līva Līce

VSIA “Latvijas Jūras administrācija”

Juridiskā departamenta juriskonsulte

Jūrnieku reģistra jautājumos

67062402, [liva.lice@lja.lv](mailto:liva.lice@lja.lv)